મળતી માહિતી મુજબ કાંકરિયા વિસ્તારમાં આવેલા સરોવર માતૃકૃપા ફ્લેટમાં રહેતા જીવરાજભાઈ હેડમ્બા (ઉ.વ.પ૮)એ તેમનાં માતા અને સાસુ-સસરાને હરિદ્વાર, મથુરાની યાત્રા કરાવવાનું વિચાર્યું હતું. અખબારમાં નવરંગપુરા વિસ્તારમાં આવેલી ધ પ્રાઈડ હો‌િલડે નામની ટૂર્સ એન્ડ ટ્રાવેલ્સની વ્યક્તિદીઠ દસ હજાર રૂપિયામાં દિલ્હી, હરિદ્વાર-મથુરાની ટૂરના આયોજનની જાહેરાત વાંચી તેઓ ઓફિસે ગયા હતા. માલિક કિશનભાઇ કલ્પેશભાઈ પનાર (રહે. ન્યુ સતાધાર કેમ્પ, ભૂયંગદેવ)ને મળ્યા હતા. રપ લોકોનું જમવા અને ફ્લાઈટમાં રિટર્ન સાથે વ્યક્તિદીઠ દસ હજાર રૂપિયા નક્કી કરી એડ્વાન્સ રૂ. ૮૦,૦૦૦ જીવરાજભાઈએ આપ્યા હતા.